《偈颂一百零二首 其五十》
宋代·释慧远

大哉释迦文，生下便作怪。南北东西行，点胸也忒杀。

弃舍轮王位，反受父母拜。六载向雪山，精进修净戒。

明星才出现，證道果能快。分别说三乘，惹得一身债。

最后向灵山，拈花索买卖。十万众人前，就中无一介。

独有迦叶波，和赃与捉败。二千年前且放过，直至而今被佗坏。

坏不坏，主元在。主既在，休厮赖。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。